गुवाहाटी :  चायबार क्रायमजों लोब्बा थानाय सुलैमेन इब्राहिम आलिखौ नोगोरमानि पुलिसा हमनानै पानबाजार पुलिस थानानि सिङाव केस नम्बर 341.18 आव IPC नि आयेन बादियै रेजिस्ताराव थिसनो । मिथिनो मोन्नाय बादिब्ला सुलैमेन इब्राहिम आलिआ गोबां पुलिस अफिसारफोरनि नंखाय मुं लानानै मोखां बिजाबाव गोबां एकाउन खुलिदोंमोन । बिथांखौ हमनाय समाव पुलिसा गासै गं 47 मबाइल फोन , गं 13 टेब्लेद आरो गं 15 सिम कार्दजों लोगोसे गोबां आयजेंफोरबो मोनफायो । इब्राहिम आलिआ मोन 17 सोनिबो बारा मोखां बिजाबाव पुलिस अफिसारफोरनि मुं लानानै एकाउन खुलिदोंमोन लोगोसे गुबुन हादोरसानि गोबां सुबुंफोरजों रायज्लायहरनायनिबो फोर्मान मोनदों होन्ना पुलिसा मिथिहोयो । बेफोरजों लोब्बा थानाय सुबुंफोरखौ हमबावनो थाखाय पुलिसनि सं - दान्नाया सोलिगासिनो दं होन्ना मिथिहोबावो । हमजानाय बिथाखौ हाथिगाव पुलिस थानानि बेन्दोंआव थानाय अनुपम पेटनि न' नाम्बार 19 जापार आलिनि फिसाज्ला होन्ना मिथिनो मोनो । 
चायबार क्रायम : सासे सुबुंखौ खानो हायो